શિષ્યોએ દેવાયત પંડિત પાસે આવી દેવતણખી લુહારે કહેલી સઘળી બધી વાત કરી, આ સમયે દેવાયત પંડિત પોતાના શિષ્યોને લઇ દેવતણખી લુહારને ત્યાં આવે છે આ સમયે દેવતણાખી પોતાને આંગણે પંડિત જેવા અતિથી આવેલ જોઈ ઉભા થઇ, સામે ચાલી પ્રણામ કરી બેસવા માટે આસન આપે છે અને તેમના કુશળમંગળના સમાચાર પૂછ્‌યા, વાત કરતા કરતા દેવાયત પંડિત ધરો તુરંત જ સાંધી આપવા આગ્રહ કરે છે પણ દેવતણખીએ વિનંતી કરીને કહે છે કે આજે અગિયારસની રજા હોવાથી અમે કામ કરતા નથી અને આ દિવસ આખો ભગવાનની ભક્તિ, પરમાર્થ કરી ભક્તિમય વાતાવરણમાં વિતાવીએ છીએ અને આજે જો ભઠ્ઠી સળગાવું તો મને પાપ લાગે.